*****
ΚΑΝΟΝΙΣΜΟΣ (ΕΟΚ) αριθ. 1385/88 ΤΗΣ ΕΠΙΤΡΟΠΗΣ
της 20ής Μαΐου 1988
για ιδιαίτερες λεπτομέρειες εφαρμογής του καθεστώτος των πιστοποιητικών εισαγωγής για τα νωπά βύσσινα καταγωγής Γιουγκοσλαβίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1200/88 του Συμβουλίου της 28ης Απριλίου 1988 για την καθιέρωση μηχανισμού επιτήρησης κατά την εισαγωγή νωπών βύσσινων καταγωγής Γιουγκοσλαβίας (1), και ιδίως το άρθρο 3,
Εκτιμώντας:
ότι ο κανονισμός (ΕΟΚ) αριθ. 1200/88 προβλέπει, ιδίως, καθεστώς πιστοποιητικών εισαγωγής για να εξασφαλισθεί η ορθή εφαρμογή της συμφωνίας που έχει συναφθεί με τη Γιουγκοσλαβία όσον αφορά τις εξαγωγές της σε νωπά βύσσινα προς την Κοινότητα· ότι πρέπει να καθορισθούν οι ειδικές λεπτομέρειες του καθεστώτος αυτού·
ότι πρέπει να γίνει παρέκκλιση από ορισμένες διατάξεις του κανονισμού (ΕΟΚ) αριθ. 3183/80 της Επιτροπής της 3ης Δεκεμβρίου 1980 περί κοινών λεπτομερειών εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (2), όπως τροποποιήθηκε τελευταία από τον κανονισμό (ΕΟΚ) αριθ. 2082/87 (3), ώστε να αποφευχθεί η υπέρβαση της ποσότητας που έχει καθοριστεί στον κανονισμό (ΕΟΚ) αριθ. 1200/88·
ότι τα πιστοποιητικά εισαγωγής εκδίδονται σύμφωνα με τον λεπτομερέστερο κωδικό ΣΟ· ότι η συνδυασμένη ονοματολογία περιλαμβάνει δύο κωδικούς, ανάλογα με τις περιόδους εισαγωγής των νωπών βύσσινων· ότι είναι εφεξής σκόπιμο να προβλεφθεί η έκδοση των πιστοποιητικών εισαγωγής για το σύνολο των δύο σχετικών κωδικών ΣΟ· ότι, επιπλέον, η διάρκεια ισχύος του πιστοποιητικού λαμβάνει υπόψη τις προθεσμίες για τη μεταφορά του προϊόντος προς την Κοινότητα·
ότι για να εξασφαλισθεί η καλή λειτουργία του καθεστώτος αυτού, πρέπει να προβλεφθεί εβδομαδιαία ανακοίνωση, εκ μέρους των κρατών μελών, των ποσοτήτων που αναφέρονται τα πιστοποιητικά και οι οποίες δεν έχουν χρησιμοποιηθεί στο σύνολό τους ή εν μέρει·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι διατάξεις του κανονισμού (ΕΟΚ) αριθ. 3183/80 εφαρμόζονται στα πιστοποιητικά εισαγωγής για τα νωπά βύσσινα καταγωγής Γιουγκοσλαβίας με την επιφύλαξη των ειδικών διατάξεων του παρόντος κανονισμού.
Κατά παρέκκλιση από το άρθρο 8 παράγραφος 4 του εν λόγω κανονισμού, δεν εφαρμόζονται οι διατάξεις οι σχετικές με την επιπλέον ανοχή.
2. Η αίτηση για πιστοποιητικό και το πιστοποιητικό εισαγωγής πρέπει να περιλαμβάνουν στη θέση 8 τους κωδικούς ΣΟ ex 0809 20 10 και ex 0809 20 90.
3. Το ποσό της εγγύησης καθορίζεται σε 0,60 ECU/100 χιλιόγραμμα καθαρού βάρους.
4. Τα πιστοποιητικά εισαγωγής ισχύουν κατά τη διάρκεια οκτώ ημερών από την πραγματική ημερομηνία της έκδοσής τους.
Άρθρο 2
1. Η αίτηση για πιστοποιητικό και το ίδιο το πιστοποιητικό εισαγωγής πρέπει να αναφέρουν στη θέση 14 τη Γιουγκοσλαβία ως χώρα καταγωγής του προϊόντος. Το πιστοποιητικόεισαγωγής ισχύει μόνο για τα προϊόντα που κατάγονται από τη Γιουγκοσλαβία.
2. Το πιστοποιητικό εισαγωγής περιλαμβάνει στη θέση 20 μια από τις ακόλουθες ενδείξεις:
- no valido en Espana y Portugal
- ikke gyldig i Spanien og Portugal
- in Spanien und Portugal ungueltig
- δεν ισχύει στην Ισπανία και στην Πορτογαλία
- not valid in Spain and Portugal
- non valable en Espagne et au Portugal
- non valido in Spagna e in Portogallo
- niet geldig in Spanje en Portugal
- nao e valido em Espanha ou em Portugal.
3. Τα πιστοποιητικά εισαγωγής εκδίδονται την πέμπτη εργάσιμη ημέρα μετά την ημέρα υποβολής της σχετικής αίτησης, εφόσον δεν ληφθούν μέτρα κατά τη διάρκεια της προθεσμίας αυτής.
4. Η Επιτροπή λαμβάνει τα αναγκαία μέτρα για να περιοριστούν οι εισαγωγές, με βάση τα πιστοποιητικά εισαγωγής, στην ποσότητα των 3 000 τόνων που προβλέπεται στον κανονισμό (ΕΟΚ) αριθ. 1200/88.
Άρθρο 3
Τα κράτη μέλη ανακοινώνουν στην Επιτροπή:
1. Τις ποσότητες των νωπών βύσσινων που καλύπτονται από τα πιστοποιητικά εισαγωγής που ζητήθηκαν για καθεμία από τις ακόλουθες ημέρες. Η ανακοίνωση αυτή πραγματοποιείται με την εξής περιοδικότητα:
- κάθε Τετάρτη για τις αιτήσεις που υποβλήθηκαν τη Δευτέρα και την Τρίτη,
- κάθε Παρασκευή για τις αιτήσεις που υποβλήθηκαν την Τετάρτη και την Πεμπτη,
- κάθε Δευτέρα για τις αιτήσεις που υποβλήθηκαν την Παρασκευή της προηγούμενης εβδομάδας.
2. Τις ποσότητες που καλύπτονται από τα πιστοποιητικά εισαγωγής οι οποίες δεν έχουν χρησιμοποιηθεί ή έχουν χρησιμοποιηθεί μερικά και αντιστοιχούν στη διαφορά μεταξύ των ποσοτήτων που καταχωρούνται στο πίσω μέρος των πιστοποιητικών και των ποσοτήτων για τις οποίες τα τελευταία έχουν εκδοθεί.
Η ανακοίνωση αυτή είναι εβδομαδιαία και πραγματοποιείται την Τετάρτη για τα στοιχεία που ελήφθησαν την προηγούμενη εβδομάδα.
Εάν δεν έχει υποβληθεί καμία αίτηση για πιστοποιητικό εισαγωγής κατά τη διάρκεια μιας των περιόδων που αναφέρονται στο σημείο 1 ή αν δεν υπάρχουν μη χρησιμοποιηθείσες ποσότητες κατά την έννοια του σημείου 2, το εν λόγω κράτος μέλος ενημερώνει σχετικά την Επιτροπή κατά τις ημέρες που αναφέρονται στο παρόν άρθρο.
Άρθρο 4
Ο παρών κανονισμός αρχίζει να ισχύει την όγδοη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Μαΐου 1988.